# George Cukor

| George Cukor |
| --- |
| Cukor, 1973. |
| Biografske informacije |
| Rođenje | George Dewey Cukor (1899-jula-07)7. jula 1899.  New York City, New York, SAD |
| Smrt | 24. januara 1983. (dob: 83)  Los Angeles, California, SAD |
| Profesionalne informacije |
| Zanimanje | reditelj |
| Opus |
| Djelatni period | 1930 - 1981 |
| Znamenita djela |
| * *Camille*
* *The Philadelphia Story*
* *Born Yesterday*
* *My Fair Lady*
 |

**George Dewey Cukor** (**Džordž Kjukor** - 7. jula, 1899. - 24. januara, 1983.) bio je američki filmski reditelj, koji je uglavnom snimao komedije i književne adaptacije. Njegova karijera je doživela uspeh u RKO-u i kasnije u MGM-u, gde je snimio filmove poput: *What Price Hollywood?* (1932), *A Bill of Divorcement* (1932), *Dinner at Eight* (1933), *Little Women* (1933), *David Copperfield* (1935), *Romeo and Juliet* (1936) i *Camille* (1937).

Bio je zamenjen na mestu reditelja filma *Gone with the Wind* (1939), ali je snimio *The Philadelphia Story* (1940), *Adam's Rib* (1949), *Born Yesterday* (1950), *A Star Is Born* (1954) and *My Fair Lady* (1964). Nastavio je da snima i 1980-ih.

## Biografija

Rođen je na Lower East Side-u u New Yorku, kao mlađe dete i jedini sin mađarsko-jevrejskog zamenika javnog tužioca, Victora i Helene Ilonae (née Gross) Cukor. Kao dete, Cukor se pojavio u nekoliko amaterskih predstava i išao je na časove plesa i sa sedam godina izveo je recital sa Davidom Selznickom, koji je kasnije postao njegov mentor i prijatelj. Bio je opčinjen pozorištem, tako da je bežao sa časova da bi odlazio na matinee. Kao tinejdžer, radio je kao glumac u operi Metropolitan.

Nakon završetka škole, 1917. godine očekivalo se da nastavi očevim stopama i bavi se pravom. Nevoljno je upisao City College of New York, gde se pridružio studentskim vojnim trupama, oktobra, 1918. godine. Njegovo vojno iskustvo je bilo ograničeno, jer je Nemačka predala rat decembra, dva meseca nakon početka njegove vojne karijere. Ubrzo zatim, Cukor je napustio školu.

Cukor je dobio posao pomoćnika inspicijenta u putujućoj produkciji mjuzikla *The Better 'Ole*. Godine 1920. postao je inspicijent trupe *Knickerbocker Players*, a naredne godine je počeo da radi kao generalni menadžer za novu letnju trupu, *Lyceum Players*. Godine 1925. formirao je svoju trupu, *C.F. and Z. Production Company* sa Walterom Folmerom i Johnom Zwickim, što mu je dalo mogućnost da režira. Nakon njihove prve sezone, Cukor je imao svoj rediteljski debi na Broadwayu sa predstavom *Antonia*, mađarskog pisca Melchior Lengyel, nakon čega je radio u Rochesteru sa trupom koju su činili Louis Calhern, Ilka Chase, Phyllis Povah, Frank Morgan, Reginald Owen, Elizabeth Patterson i Douglass Montgomery, sa kojima je kasnije sarađivao i u Hollywoodu. Samo u toku jedne sezone sa ovom trupom je radila i Bette Davis. Narednih nekoliko decenija Davis je pričala da je dobila otkaz, a Cukor, koji je ozražavao nerazumevanje za pridavanje tolikog značaja incidentu koji je on smatrao minornim, nikada više nije radio sa njom.

Godine 1926. njegova režija adaptacije romana *The Great Gatsby* bila je zapažena i hvaljena. Režirao je još šest predstava na Broadwayu pre nego što je otišao da radi u Hollywoodu.

## Početak hollywoodske karijere

Kada je Hollywood počeo da regrutuje mlade talente za ton film, Cukor se odmah odazvao na poziv. Decembra, 1928. Paramount Pictures i on su potpisali ugovor za 600 dolara nedeljno i refundiranje avionske karte. U Hollywood je došao februara, 1929. godine i radio je probna snimanja, vežbavao dikciju sa glumcima i snimao dijaloge, a kao ko-reditelj počeo je da radi tek 1930. Njegov rediteljski debio bio je film *Tarnished Lady* iz 1931. godine, u kome je glumila Tallulah Bankhead.

Cukor je brzo stekao reputaciju reditelja koji može da izvuče odličnu glumu iz glumica i postao je poznat kao "ženski reditelj", što je titula koju je on mrzeo. Uprkos reputaciji, Cukor je u toku karijere snimio više filmova nagrađenih Oscarom za najboljeg glumca nego bilo koji drugi reditelj: James Stewart u *The Philadelphia Story* (1940), Ronald Colman u *A Double Life* (1947), i Rex Harrison u *My Fair Lady* (1964). jedna od Cukorovih prvih glumica bila je Katharine Hepburn, koja je debitovala u *A Bill of Divorcement* ali je ostvila RKO u nedoumici šta da rade sa njom, zbog njenog izgleda i karaktera. Cukor je režirao nekkoliko filmoca sa njom, kako uspešnih, tako i neuspešnih, i njih dvoje su postali bliski prijatelji i van scene.

Cukor je bio angažovan da režira *Gone with the Wind*, 1936. godine, pre nego što je knjiga objavljena. Naredne dve godine je proveo u pripremama, uključujući i nadgledanje probnih snimanja za glumicu koja bi trebalo da dobije ulogu Scarlett O'Harae. Cukor je želeo Hepburnovu za ulogu, ali je Selznick, koji se plašio njene loše reputacije kao "otrova za box office", tražio da uradi probno snimanje, što je ona odbila.

Izeđu obaveza vezanih za *Wind*, Cukor je radio na drugim manjim projektima. Snimio je scene u pećini za film *The Adventures of Tom Sawyer* (1938) i nakon otpuštanja originalnog reditelja filma *The Wizard of Oz* (1939) proveo je nedelju dana na setu. Premda nije snimio ništa, napravio je značajne promene u izgledu Dorothy i podstakao je Judy Garland da glumi prirodnije, što je značajono doprinelo konačnom uspehu filma.

Cukor je proveo mnogo sati radeći na izgovoru sa Vivien Leigh i Oliviom de Havilland. Uprkos glasinama da je Clark Gable odbijao da radi sa Cukorom na snimanju, ništa u Selznickovim memoarima ne sugeriše da je Gable imao bilo kakve veze sa oduzimanjem ovog projekta od Cukora i veći su izgledi da je Selznick bio nezadovoljan sporim tempom i kvalitetom rada.

Otkaz sa snimanja *Gone With the Wind* ga je oslobodio da snima *The Women* (1939), poznat po čisto ženskoj ekipi i *The Philadelphia Story* (1940), sa Katharine Hepburn. Snimio je i film sa jednom od svojih omiljenih glumica, Gretom Garbo, *Two-Faced Woman* (1941), što je bila njena poslednja uloga.

## Vehunac karijere

Decembra 1952, Sid Luft je predložio Cukoru da snimi mjuzikl *A Star is Born*sa Luftovom suprugom, Judy Garland. Cukor je odbio da snima verziju ovog filma 1937. godine, jer je film bio sličan njegovom *What Price Hollywood?* (1932), ali ova prilika da snima svoj prvi tehnikolor film, prvi mjuzikl, da sarađuje sa scenaristom Mossom Hart i glumicom Judy Garland mu je bila primamljiva. Problemi su nastali još pre početka snimanja, kada nije uspevao da pronađe glavnog glumca. Samo snimanje je bilo praćeno stalnim izmenama scenarija, kao i veoma problematičnim radom sa glavom glumicom, koja je bila zavisna od alkohola i lekova, patila od brojnih pravih i izmišljenih bolesti i čija se telesna težina stalno menjala. Prvo prikazivanje je trajalo 210 minuta i uprkos oduševljenja publike film je skraćen na 182 minuta za premijeru u New Yorku. Kritike koje je dobio bile su najbolje u njegovoj karijeri. Međutim, nakon njegovog odlaska u Indiju producenti Warnera su odlučili da skrate film na 154 minuta, kako bi povećali broj mogućih dnevnih prikazivanja u bioskopima. Cukor je bio razočaran finalnom verzijom, kojoj su nedostajale neke muzičke i dramske scene. Film nije dobio nijednu nagradu Akademije od 6 nominacija.

U narednih nekoliko godina snimio je par filmova koji su imali različitu prođu kod publike i kritike. Njegov naredni veliki film bio je *My Fair Lady*. Tokom snimanja narastala je tenzija između Cukora i kostimografa, Cecil Beatona, ali je Cukor bio oduševljen glavnom glumicom, Audrey Hepburn, premda ostali nisu uživali u njenim zahtevima dive. Premda je nekoliko kritika bilo loše, film je imao veliki uspeh kod publike i doneo mu je Oscar za najboljeg reditelja, Zlatni globus za najboljeg reditelja i Directors Guild of America Award, za koje je bio raniije nekoliko puta nominovan.

Nakon *My Fair Lady*, Cukor je ređe snimao. Snimio je film sa Maggie Smith, *Travels with My Aunt*, 1972. i dva televizijska filma sa Katharine Hepburn, *Love Among the Ruins* (1975) i *The Corn Is Green* (1979). Svoj poslednji film, *Rich and Famous* (1981) sa Jacqueline Bisset i Candice Bergen, snimio je u svojoj 82. godini.

## Privatni život

U Hollywood je bila javna tajna da je Cukor gej, premda je on bio diskretan po pitanju svoje seksualne orijentacije i nije je nosio kao "značku na reveru", kako je rekao producent Joseph L. Mankiewicz. Bio je poznat kao *bon vivant*, čija je luksuzna kuća bila mesto nedeljnog okupljanja i žurki sa *closeted* poznatim osobama i zgodnim muškarcima koje su oni dovodili. Bar se jednom desilo u toku njegove "vladavine" u MGM-u da je bio uhapšen, ali su menadžeri studija uspeli da ga oslobode optužnice i da spreče objavljivanje u medijima. Krajem 1950-ih započeo je vezu sa znatno mlađim muškarcem, Georgeom Towersom. Cukor je finansirao njegove studije, ali se nakon diplomiranja 1967. godine Towers oženio. Njih dvojica su nastavili da gaje blizak odnos koj je trajao do kraja Cukorovog života.

Već sredinom 1930-ih Cukor nije bio samo uspešan reditelj, već i nezvanični "vođa" hollywoodske gej subkulture. Njegova kuća, koju je 1935. redekorisao William Haines, bila je mesto okupljanja gejeva iz filmske industrije. Tu su se nalazili Haines i njegov partner Jimmie Shields, Alan Ladd, pisac Somerset Maugham, reditelj James Vincent, pisac Rowland Leigh, kostimograf Orry-Kelly i Robert Le Maire, kao i glumci John Darrow, Anderson Lawler, Grady Sutton, Robert Seiter and Tom Douglas. Frank Horn, sekretar Cary Granta je takođe često dolazio.

Cukorovi prijatelji su bili od izuzetne važnosti za njega i njegova kuća je bila puna njihovih fotografija. Redovni posetioci njegovih soarea bili su Katharine Hepburn i Spencer Tracy, Joan Crawford i Douglas Fairbanks, Jr. , Lauren Bacall i Humphrey Bogart, Claudette Colbert, Marlene Dietrich, Laurence Olivier i Vivien Leigh, glumac Richard Cromwell, Stanley Holloway, Judy Garland, Gene Tierney, Noël Coward, Cole Porter, reditelj James Whale, dizajnerka Edith Head i Norma Shearer, posebno nakon smrti njenog prvog muža, Irvinga Thalberga. Često su dolazili i književnici kao što su Sinclair Lewis, Theodore Dreiser, Aldous Huxley, Ferenc Molnár, i njegov blizak prijatelj, Somerset Maugham.

## Smrt

Cukor je umro od infarkta, 24. januara, 1983. godine i sagranjen je u neoznačenom grobu na privatnom groblju, Forest Lawn Memorial Park Cemetery u Glendaleu.

## Filmografija

| Goidina
 | Naslov
 | Studio
 | Žanr
 | Glumci
 | Napomena
 |
| --- | --- | --- | --- | --- | --- |
| 1930
 | *Grumpy* | Paramount Pictures
 | Drama
 | Cyril Maude
 | Korežija sa Cyril Gardnerom
 |
| 1930
 | *The Virtuous Sin* | Paramount Pictures
 | Drama
 | Kay Francis, Walter Huston, Kenneth MacKenna
 | Korežija sa Louis J. Gasnierom
 |
| 1930
 | *The Royal Family of Broadway* | Paramount Pictures
 | Komedija
 | Fredric March, Ina Claire
 | Korežija sa Cyril Gardnerom
 |
| 1931
 | *Tarnished Lady* | Paramount Pictures
 | Drama
 | Tallulah Bankhead, Clive Brook, Alexander Kirkland
 |  |
| 1931
 | *Girls About Town* | Paramount Pictures
 | Komedija
 | Kay Francis, Lilyan Tashman, Joel McCrea
 |  |
| 1932
 | *One Hour With You* | Paramount Pictures
 | Filmski mjuzikl
 | Maurice Chevalier, Jeanette MacDonald
 |  |
| 1932
 | *Une heure près de toi* | Paramount Pictures
 | Musical
 | Maurice Chevalier, Jeanette MacDonald
 | Korežija sa Ernst Lubitschem
 |
| 1932
 | *What Price Hollywood?* | RKO
 | Drama
 | Constance Bennett, Lowell Sherman, Neil Hamilton
 |  |
| 1932
 | *A Bill of Divorcement* | RKO
 | Drama
 | John Barrymore, Billie Burke, Katharine Hepburn
 |  |
| 1932
 | *Rockabye* | RKO
 | Drama
 | Constance Bennett, Joel McCrea, Paul Lukas
 |  |
| 1932
 | *The Animal Kingdom* | RKO
 | Drama
 | Leslie Howard, Ann Harding, Myrna Loy
 | Nepotpisan
 |
| 1933
 | *Our Betters* | RKO
 | Drama
 | Constance Bennett
 |  |
| 1933
 | *Dinner At Eight* | MGM
 | Drama
 | John Barrymore, Jean Harlow, Marie Dressler, Lionel Barrymore, Billie Burke, Wallace Beery
 |  |
| 1933
 | *Little Women* | RKO
 | Drama
 | Katharine Hepburn, Joan Bennett, Douglass Montgomery
 |  |
| 1934
 | *Manhattan Melodrama* | MGM, Cosmopolitan Pictures
 | Kriminalistički film
 | Clark Gable, William Powell, Myrna Loy
 | Snimio dodatne scene nakon produkcije
 |
| 1935
 | *David Copperfield* | MGM
 | Drama
 | Freddie Bartholomew, W. C. Fields, Lionel Barrymore
 |  |
| 1935
 | *No More Ladies* | MGM
 | Komedija
 | Joan Crawford, Robert Montgomery, Franchot Tone
 | Završio film zbog bolesti reditelja Edward H. Griffitha
 |
| 1935
 | *Sylvia Scarlett* | RKO
 | Komedija
 | Katharine Hepburn, Cary Grant, Brian Aherne
 |  |
| 1936
 | *Romeo and Juliet* | MGM
 | Romantični film
 | Norma Shearer, Leslie Howard, John Barrymore, Basil Rathbone
 |  |
| 1936
 | *Camille* | MGM
 | Romantični film
 | Greta Garbo, Robert Taylor, Henry Daniell
 |  |
| 1938
 | *I Met My Love Again* | Walter Wanger Productions
 | Romantični film
 | Joan Bennett, Henry Fonda
 | Asistirao je Joshua Loganu u nekim delovima
 |
| 1938
 | *The Adventures of Tom Sawyer* | David O. Selznick
 | Avanturistički film
 | Tommy Kelly, Jackie Moran
 | Snimio je neke ponovljene scene
 |
| 1938
 | *Holiday* | Columbia
 | Drama
 | Katharine Hepburn, Cary Grant
 |  |
| 1939
 | *Zaza* | Paramount
 | Drama
 | Claudette Colbert, Herbert Marshall
 |  |
| 1939
 | *The Women* | MGM
 | Drama
 | Norma Shearer, Joan Crawford, Rosalind Russell
 |  |
| 1939
 | *Gone With the Wind* | David O. Selznick
 | Drama
 | Vivien Leigh, Clark Gable, Olivia De Havilland, Leslie Howard
 | Otpušten na početku snimanja, par njegovih scena je zadržano u finalnoj verziji
 |
| 1940
 | *Susan and God* | MGM
 | Komedija
 | Joan Crawford, Fredric March
 |  |
| 1940
 | *The Philadelphia Story* | MGM
 | Komedija
 | Katharine Hepburn, Cary Grant, Jimmy Stewart
 |  |
| 1941
 | *A Woman's Face* | MGM
 | Drama
 | Joan Crawford, Melvyn Douglas, Conrad Veidt
 |  |
| 1941
 | *Two-Faced Woman* | MGM
 | Komedija
 | Greta Garbo, Melvyn Douglas, Constance Bennett
 |  |
| 1942
 | *Her Cardboard Lover* | MGM
 | Komedija
 | Norma Shearer, Robert Taylor, George Sanders
 |  |
| 1942
 | *Keeper of the Flame* | MGM
 | Drama
 | Spencer Tracy, Katharine Hepburn
 |  |
| 1943
 | *Resistance and Ohm's Law* | Army Signal Corps
 | Dokumentarni film
 |  | kratki film
 |
| 1944
 | *Gaslight* | MGM
 | Drama
 | Ingrid Bergman, Charles Boyer, Joseph Cotten
 |  |
| 1944
 | *Winged Victory* | 20th Century Fox
 | Ratni film
 |  |  |
| 1944
 | *I'll Be Seeing You* | David O. Selznick
 | Drama
 | Ginger Rogers, Joseph Cotten, Shirley Temple
 | Zamenio ga je William Dieterle tokom produkcije
 |
| 1947
 | *Desire Me* | MGM
 | Drama
 | Greer Garson, Robert Mitchum
 | Snimao sa 4 reditelja
 |
| 1947
 | *A Double Life* | Garson Kanin
 | Film noir
 | Ronald Colman, Signe Hasso, Shelley Winters
 |  |
| 1949
 | *Edward, My Son* | MGM
 | Drama
 | Spencer Tracy, Deborah Kerr
 |  |
| 1949
 | *Adam's Rib* | Loew's
 | Komedija
 | Spencer Tracy, Katharine Hepburn, Judy Holliday
 |  |
| 1950
 | *A Life of Her Own* | MGM
 | Drama
 | Lana Turner, Ray Milland
 |  |
| 1950
 | *Born Yesterday* | Columbia
 | Komedija
 | Judy Holliday, Broderick Crawford, William Holden
 |  |
| 1951
 | *The Model and the Marriage Broker* | 20th Century Fox
 | Komedija
 | Thelma Ritter, Jeanne Crain, Scott Brady
 |  |
| 1952
 | *The Marrying Kind* | Columbia
 | Komedija
 | Judy Holliday, Aldo Ray
 |  |
| 1952
 | *Pat and Mike* | MGM
 | Komedija
 | Spencer Tracy, Katharine Hepburn, Aldo Ray
 |  |
| 1953
 | *The Actress* | MGM
 | Komedija
 | Spencer Tracy, Teresa Wright, Jean Simmons
 |  |
| 1954
 | *It Should Happen to You* | Columbia
 | Komedija
 | Judy Holliday, Peter Lawford, Jack Lemmon
 |  |
| 1954
 | *A Star Is Born* | Warner Bros., Transcona Enterprises
 | Drama
 | Judy Garland, James Mason
 | Delimično izgubljen film
 |
| 1956
 | *Bhowani Junction* | MGM
 | Drama
 | Ava Gardner, Stewart Granger
 |  |
| 1957
 | *Les Girls* | MGM
 | Mjuzikl
 | Gene Kelly, Mitzi Gaynor, Kay Kendall
 |  |
| 1957
 | *Wild Is the Wind* | Paramount Pictures
 | Drama
 | Anna Magnani, Anthony Quinn
 |  |
| 1958
 | *Hot Spell* | Paramount Pictures
 | Drama
 | Shirley Booth, Anthony Quinn, Shirley MacLaine
 | Nepotpisan
 |
| 1960
 | *Heller in Pink Tights* | Paramount Pictures
 | Vestern
 | Sophia Loren, Anthony Quinn, Steve Forrest
 | Cukor se odrekao finalne verzije
 |
| 1960
 | *Song Without End* | William Goetz
 | Drama
 | Dirk Bogarde, Capucine, Genevieve Page
 | Završio film nakon smrti Charles Vidora
 |
| 1960
 | *Let's Make Love* | The Company of Aritsts
 | Mjuzikl
 | Marilyn Monroe, Yves Montand, Tony Randall
 |  |
| 1962
 | *Something's Got to Give* | 20th Century Fox
 | Komedija
 | Marilyn Monroe, Dean Martin, Cyd Charisse
 | Projekar napušten nakon smrti Monroeve / sačuvano 37 minuta snimka
 |
| 1962
 | *The Chapman Report* | DFZ Productions
 | Drama
 | Shelley Winters, Jane Fonda, Claire Bloom, Glynis Johns
 |  |
| 1964
 | *My Fair Lady* | Warner Bros.
 | Mjuzikl
 | Audrey Hepburn, Rex Harrison
 |  |
| 1969
 | *Justine* | 20th Century Fox
 | Drama
 | Michael York, Anouk Aimée, Dirk Bogarde
 | Zamenio Joseph Stricka
 |
| 1972
 | *Travels with My Aunt* | MGM
 | Komedija
 | Maggie Smith, Alec McCowen, Cindy Williams
 |  |
| 1976
 | *The Blue Bird* | 20th Century Fox, Lenfilm Studio, Tower International, Wenks Films
 | Drama
 | Elizabeth Taylor, Jane Fonda, Ava Gardner
 |  |
| 1981
 | *Rich And Famous* | MGM, Jaquet
 | Drama
 | Jacqueline Bisset, Candice Bergen
 |  |

* *Love Among the Ruins* (1975)
* *The Corn is Green* (1979)

## Reference

## Vanjske veze

* George Cukor na sajtu IMDb
* George Cukor na Internet Broadway Database (`en`)
* George Cukor na Filmskoj bazi podataka TCM (`en`)
* George Cukor na Find a Grave
* Cukor bibliography at UC Berkeley Media Resources Center Arhivirano 2015-02-11 na Wayback Machine-u
* Senses of Cinema: Great Directors Critical Database